Kus aga asub kõige väiksema kasutusega mast? Tegelikult on neid maste kaks. „Hiiumaal Õngu külas asuva tugijaama vahendusel saadeti eelmisel aastal vaid veidi üle 5000 sõnumi,“ ütles raadiovõrgu juht. Kõige väiksemat andmeside ja kõneminutite hulka vahendab aga Lääne-Virumaal Kadrina vallas asuv Mõndavere küla tugijaam, mis on olnud abiks 85 tuhande kõneminuti helistamisel ning 2200 gigabaidi kasutamisel.
„Möödunud aastal käivitasime üle Eesti kokku 397 uut tugijaama ning iga maakond sai midagi täienduseks,“ sõnas Tanel Sarri. Kõige rohkem said täiendust Tallinn ja Harjumaa ning Tartumaa, mõõtmiste kohaselt tõusis mobiilse interneti keskmine allalaadimiskiirus Tartus ja selle ümbruses seniselt 25 megabaidilt sekundis 75ni.